Alfrēds Kalniņš

Alfrēds Kalniņš (1879–1951) oli latvialainen säveltäjä. Hän sävelsi romanttisen, kansallismielisen oopperan Baņuta (1920, uudistettu 1927–1933). Neuvostomiehityksen vuosina siinä käytettiin ideologiaan paremmin sopinutta lopetusta, mutta perestroikan aikaan oopperaa alettiin esittää taas alkuperäisessä muodossaan. Alkuperäisversion kantaesitys länsimaissa järjestettiin New Yorkin Carnegie Hallissa 5. kesäkuuta 1982. Kalniņš oli myös urkuri ja laulujen säveltäjä. Lisäksi hänen tuotantoonsa kuuluu piano- ja urkumusiikkia, orkesteriteoksia, balettia ja kuorosävellyksiä sekä kansanmusiikin sovituksia. Kalniņš sai opetusta Anatoli Ljadovilta Pietarin konservatoriossa.

Kalniņš sävelsi vielä toisen oopperan, Saliniekin (1926). Hän oleskeli New Yorkissa vuosina 1927–1933.

Lähteet

Aiheesta muualla 
 AllMusic: Alfreds Kalnins 

Latvialaiset säveltäjät
Latvialaiset oopperasäveltäjät
Latvialaiset urkurit
Vuonna 1879 syntyneet
Vuonna 1951 kuolleet